Betesda
Store norske leksikon,Religion og filosofi,Religioner og livssyn,Kristendom,Det nye testamentet
I Det nye testamentet er Betesda et basseng ved Fåreporten i Jerusalem, omgitt av fem bueganger. Betesda beskrives i en fortelling i kapittel 5 i Johannesevangeliet. Når vannet på grunn av en springkilde begynte å boble, trodde man at den som først kom seg ut i vannet, ville bli helbredet. Ifølge teksten i Johannesevangeliet helbreder Jesus her en mann som aldri har lykkes i å komme først.
Stedet er kartlagt gjennom arkeologiske utgravninger, men navneformen er usikker. Muligens er navnet Betsata ('olivenoljehus') mer opprinnelig, selv om formen Betesda synes å være bekreftet av en henvisning til stedet i Kopperrullen fra Qumran. Navnet nådens hus kan ha sammenheng med at en lokal helbredelsestradisjon var knyttet til stedet, slik fortellingen i Johannesevangeliet forutsetter. Les mer i Store norske leksikon Det nye testamentet Jesus kristendom Eksterne lenker Bibel.no: Den syke ved Betesda